ભાવનગર જિલ્લામાં શ્રાવણ માસના બીજા પખવાડીયાના પ્રારંભે ગઇકાલે દિવસ દરમ્યાન મેઘ વિરામ રહ્યા બાદ સાંજના સમયે મહુવામાં ચડી આવેલા કાળા ડીબાંગ વાદળો વચ્ચે એક ઇંચ વરસાદ પડયો હતો. જયારે સિહોરમાં પણ અડધો ઇંચ વરસાદ પડતા રસ્તાઆે પર પાણી ફરી વળ્યા હતા. મહુવા, સિહોર ઉપરાંત ભાવનગર શહેર તેમજ વંભીપુર, ઉમરાળા, ગારિયાધાર શહેર તેમજ વલભીપુર પંથકમાં હળવા ઝાપટા વરસ્યા હતા. જયારે ઘોઘા અને જેસર પંથક કોરા રહ્યા હતા.